شدات عناصر الحرس المدني الصبليوني، لبارح الثلاثاء، جوج مهربين مغاربة، فشواطئ سبتة، بعدما حاولو يهربو كمية من المخدرات، وصلات ل70 كيلو. وقالت صحيفة “ال فارو دي سيوتا”، أن هاد المغاربة شافوهوم عناصر الحرس المدني اللي كتحضي لبحر، خارجين بلباس الغوص ومشاو عندهوم يشوفو واش حراكَة، لقاو أنهم جارين حبل و ملي جبدوه لقاوه مربوطة 70 كيلو ديال الحشيش. و زاد الموقع، أن هاد المهربين كانو مسخسخين بزاف بسباب الغوص من الفنيدق حتى لسبتة بهاد الكمية، حيث تم التحفظ عليهم وتقديم الإسعافات الاولية ليهم . 
اعتقال جوج مغاربة حاولو يهربو 70 كيلو دلحشيش تحت الما من الفنيدق لسبتة – تصاور